# গণপ্রজাতন্ত্রী বাংলাদেশ সরকার

জেলা ম্যাজিস্ট্রেটের কার্যালয়, লালমনিরহাট।

(জুডিসিয়াল মুন্সিখানা)

[www.lalmonirhat.gov.bd](http://www.lalmonirhat.gov.bd/)

**বিষয় : আগস্ট, ২০20 মাসে অনুষ্ঠিত জেলা আইন-শৃঙ্খলা কমিটির সভার কার্যবিবরণী।**

**সভাপতি : মোঃ আবু জাফর**

জেলা ম্যাজিস্ট্রেট

লালমনিরহাট।

তারিখ : ০৯/0৮/২০20 খ্রি.

সময় : সকাল- ১০.৩০ টা।

স্থান : ভার্চুয়াল সভা।

জেলা আইন-শৃঙ্খলা কমিটির সম্মানিত সদস্যবৃন্দকে স্বাগত জানিয়ে সভা শুরু করা হয়। অতঃপর বিজ্ঞ অতিরিক্ত জেলা ম্যাজিস্ট্রেটকে দফাভিত্তিক আলোচ্য বিষয় উপস্থাপনের জন্য অনুরোধ করা হয়।

**আলোচ্যসূচি- ০১ : গত সভার কার্যবিবরণী অনুমোদন সংক্রান্ত।**

 ১২ জুলাই, ২০২০ তারিখে অনুষ্ঠিত সভার কার্যবিবরণী সভায় উপস্থাপন ও পাঠ করা হয়। এতে কোন সংশোধন, সংযোজন ও পরিমার্জন না থাকায় তা সর্বসম্মতিক্রমে দৃঢ়ীকরণ করা হয়। অনুমোদিত কার্যবিবরণীর কপি সকল সদস্য বরাবর ই-মেইলে প্রেরণ নিশ্চিত করার বিষয়ে সিদ্ধান্ত গৃহীত হয়।

**আলোচ্যসূচি- ০২ : জেলার আইন-শৃঙ্খলার সার্বিক পরিস্থিতি।**

 এ জেলার আইন-শৃঙ্খলা পরিস্থিতি স্বাভাবিক থাকায় সন্তোষ প্রকাশ করা হয় এবং এ অবস্থা অব্যাহত রাখার লক্ষ্যে আইন-শৃঙ্খলা রক্ষাকারী বাহিনীর পাশাপাশি সরকারি/বেসরকারি প্রতিষ্ঠানের সংশ্লিষ্ট সকলকে সতর্ক থাকার আহ্বান জানানো হয়। এছাড়া জঙ্গীবাদ, সন্ত্রাস ও নাশকতা নির্মূলে সকলকে সর্বোচ্চ সতর্কতা অবলম্বন এবং প্রয়োজনীয় তথ্য দিয়ে আইন-শৃঙ্খলা রক্ষাকারী বাহিনীকে সহায়তা প্রদান করতে সকলকে অনুরোধ জানানো হয়। **অতঃপর জেলার আইন-শৃঙ্খলার সার্বিক পরিস্থিতিসহ দপ্তরভিত্তিক আলোচনা সভায় উপস্থাপনের জন্য সংশ্লিষ্ট সকলকে অনুরোধ জানানো হয়।**

|  |  |  |  |  |
| --- | --- | --- | --- | --- |
| **ক্রঃ নং** | **বিভাগ/****প্রতিষ্ঠান/বিষয়** | **আলোচনা** | **সিদ্ধান্ত** | **বাস্তবায়নে** |
| **১** | পুলিশ বিভাগ,লালমনিরহাট। | পুলিশ সুপার, লালমনিরহাটের নিকট হতে প্রাপ্ত এ জেলার জুলাই, ২০২০ মাসের অপরাধ চিত্র পর্যালোচনায় দেখা যায় যে, বিবেচ্য মাসে সংঘটিত অপরাধের মধ্যে খুন-০৪টি, ধর্ষণ- ০৫টি, নারী নির্যাতন- ১৩টি, সিঁধেল চুরি-০১টি, গরু চুরি-০১টি, অন্যান্য চুরি-০৯টি, মাদকদ্রব্য নিয়ন্ত্রণ আইনে ১০৮টি, চোরাচালান প্রতিরোধ আইনে- ১টি ও অন্যান্য আইনে ৭৮টি মামলাসহ সর্বমোট ২২১টি মামলা দায়ের হয়েছে যা পূর্ববর্তী মাসের চেয়ে ৩৭টি মামলা বেশী এবং পূর্ববর্তী বছরের একই মাসের চেয়ে 42টি মামলা বেশী। সভায় অতিরিক্ত পুলিশ সুপার, লালমনিরহাট বলেন, এ মাসে ডাকাতি, দস্যুতা, দাঙ্গার ও অপহরণ কোন মামলা হয়নি। ধর্ষণের সব মামলাই প্রেম জনিত, নারী নির্যাতন মামলাগুলোর বেশির ভাগই যৌতক কারণে ঘটে, মাদকের বিরুদ্ধে অভিযান জোরদার হওয়ার কারণেই মামলার সংখ্যা বেড়েছে এবং আইন-শৃঙ্খলা পরিস্থিতির অনেক উন্নতি হয়েছে।এ বিষয়ে সভায় বিস্তারিত আলোচনা হয়। আলোচনান্তে সংঘটিত অপরাধসমূহ সুষ্ঠুভাবে তদন্ত করে অপরাধের গুরুত্ব বিবেচনায় নিয়ে দ্রুত আইনানুগ ব্যবস্থা গ্রহণের উপর গুরুত্বারোপ করা হয়। | ১।সংঘটিত অপরাধসমূহ সুষ্ঠুভাবে তদন্ত করে অপরাধের গুরুত্ব বিবেচনায় নিয়ে `ªæZ আইনানুগ ব্যবস্থা গ্রহণ করত হবে। | পুলিশ সুপার, লালমনিরহাট |
| **২.** | চোরাচালান ও মাদক বিরোধী অভিযান সংক্রান্ত। | ১(ক) জুলাই ২০২০ খ্রি: মাসে পুলিশ বিভাগ কর্তৃক ১০৯টি অভিযানে গাঁজা- ৯৫.৮৩ কেজি, ফেন্সিডিল- ৯৫৬ বোতল, ১ লিটার, ইয়াবা- ১৭৪৫ পিচ, চোলাই মদ ১৪ লিটার, ভাংগের গাছ- ৪ কেজি আটক করা হয়েছে। উদ্ধারকৃত আলামতের আনুমানিক মূল্য ২২,৮৩,২০০/- (বাইশ লক্ষ তিরাশি হাজার দুইশত) টাকা মাত্র। চোরাচালান আইনে দায়েরকৃত মামলার সংখ্যা- ০১টি, মাদকদ্রব্য আইনে ৯৫টি এবং জিডি মূলে ০৪টি মামলা দায়ের হয়েছে। গ্রেফতারকৃত আসামীর সংখ্যা ১২১ জন।(খ) বিবেচ্যমাসেবিজিবি, লালমনিরহাট কর্তৃক ৪০৬০ টি অভিযানে বিদেশী মদ-১৪৯ বোতল, গাঁজা-৩৯.৩ কেজি, ফেন্সিডিল-৬৬৪ বোতল, ইয়াবা-১৫২ পিস, গরু-৮৩টি, মহিষ ১০টি, ভারতীয় রুপী ০৫ টাকা, বাংলা ৪৬ টাকা, ভূট্টা ১,৩৩০ কেজি, ভুট্টা ১৭৮০ কেজি, মোবাইল ৩টি, ইজি বাইক ১টি, অটো বাইক ১টি, বাইসাইকেল ২টি, ভ্যান গাড়ী ১টি, হেলমেট ১টি, ব্যাগ ৭৮টি ও মোটরসাইকেল ২টিসহ মাদক ও চোরাচালানী দ্রব্য আটক করা হয়েছে। আটককৃত মালামালের আনুমানিক মূল্য ৯৩,৯৫,৫২৬/-(তেরানব্বই লক্ষ পচানব্বই হাজার পাঁচশত ছাব্বিশ) টাকা। দায়েরকৃত মামলার সংখ্যা- ৭৪টি, ধৃত আসামীর সংখ্যা- ০৩ জন, পলাতক আসামীর সংখ্যা- ০৫ জন।(গ) বিবেচ্য মাসে মাদকদ্রব্য নিয়ন্ত্রণ অধিদপ্তর কর্তৃক ৭২টি অভিযান পরিচালনা করে গাঁজা- ৮ কেজি ২০০ গ্রাম, ফেন্সিডিল ১০০ বোতল, ইজি বাইক ১টি (পুরাতন) আটক করা হয়েছে। আটককৃত মালামালের আনুমানিক মূল্য ৩,৬৪,০০০/-(তিন লক্ষ চৌষট্টি হাজার) টাকা। মোবাইল কোর্টের আওতায় মামলা ৩৬টি ও নিয়মিত মামলা-৩৬টি এবং গ্রেফতারকৃত আসামীর সংখ্যা- ১০ জন। সভাপতি বলেন যে, কোভিড-১৯ সংক্রমণের পর হতে কিছু কিছু অপরাধ বৃদ্ধি পাচ্ছে। বিশেষ করে নারী নির্যাতন, জমি সংক্রান্ত বিরোধে মারামারি, চুরি, মাদক ও ছিনতাই। এ বিষয়ে সভায় বিস্তারিত আলোচনান্তে মাদক ও চোরাচালান বিরোধী অভিযান আরও বৃদ্ধিসহ অপরাধ দমন কার্যক্রম জোরদার করতে হবে।  | ১। মাদক ও চোরাচালান বিরোধী অভিযান আরও বৃদ্ধিসহ অপরাধ দমন কার্যক্রম জোরদার করতে হবে। । | ১। পুলিশ সুপার,লালমনিরহাট।২। অধিনায়ক,১৫ বিজিবিলালমনিরহাট।৩। উপজেলা নির্বাহী অফিসার (সকল)।4। সহকারী পরিচালক,মাদকদ্রব্য নিয়ন্ত্রণ অধিদপ্তর,লালমনিরহাট। |
|  |  | ২) অতিরিক্ত পুলিশ সুপার জানান যে, কোভিড-১৯ সংক্রমণের কারণে মাদকদ্রব্য ও চোরাচালান অভিযান তুলনামূলক কম হওয়ায় মাদক পাচার বৃদ্ধি পেয়েছে। ইতোমধ্যে অভিযান জোরদার করা হয়েছে এবং মাদক পাচারকালে আসামীদেরকে গ্রেফতার করে আইনের আওতায় আনা হচ্ছে।  অধিনায়ক, ১৫ বর্ডারগার্ড, লালমনিরহাট এর কাছ থেকে সভাপতি জানতে চান যে, সীমান্তে পুলিশ অভিযান চালাতে পারে কিনা? অধিনায়ক, ১৫ বর্ডারগার্ড, লালমনিরহাট জানান যে, পুলিশ ও বিজিবি এক সাথে বিভিন্ন সময় অভিযান পরিচালনা করে আসছে। তবে পুলিশ বর্ডারে অভিযানে গেলে বিজিবি কে জানাতে হবে। তিনি আরও বলেন যে, সীমান্তে পাচার রোধে টহল জোরদার করা হয়েছে এবং স্থানীয় সরকারের কিছু কিছু জনপ্রতিনিধি মাদক ব্যবসার সাথে জড়িত হয়ে পড়ছে। সভাপতি বলেন যে, কোন জনপ্রতিনিধি মাদকসহ অন্যান্য অপরাধে জড়িত থাকার বিষয়ে সুনির্দিষ্ট অভিযোগাদিলে সংশ্লিষ্ট জনপ্রতিনিধির বিরুদ্ধে আইনগত ব্যবস্থা গ্রহণ করা হবে। সহকারী পরিচালক, মাদকদ্রব্য নিয়ন্ত্রণ অধিদপ্তর, লালমনিরহাট জানান যে, তিনি এ জেলায় নতুন এসেছেন এবং এ জেলাকে মাদক মুক্ত করার জন্য সকলের সহযোগিতা চেয়েছেন। সাংবাদিকের পক্ষ থেকে জানানো হয় যে, বুড়িমারী, তিনবিঘা করিডোরসহ বিভিন্ন সীমান্তের চোরাই পথে ব্যাপক হারে গরু ও মাদকদ্রব্য আসছ। এ বিষয়ে সভায় বিস্তারিত আলোচনান্তে কুলাঘাট, চন্দ্রপুর, জাওরানী ও দহগ্রাম রুটসহ চোরাচালানের রুট গুলোতে অস্থায়ীভাবে চেকপোস্ট স্থাপন করে মাদক ও চোরাচালান বিরোধী অভিযান অব্যাহত রাখতে হবে। মাদকের সাথে সম্পৃক্ত জনপ্রতিনিধির বিষয়ে লিখিতভাবে জানাতে হবে।  | ২) কুলাঘাট, চন্দ্রপুর, জাওরানী ও দহগ্রাম রুটসহ চোরাচালানের রুট গুলোতে অস্থায়ীভাবে চেকপোস্ট স্থাপন করে মাদক ও চোরাচালান বিরোধী অভিযান অব্যাহত রাখতে হবে।৩) মাদকের সাথে সম্পৃক্ত জনপ্রতিনিধির বিষয়ে লিখিতভাবে জানাতে হবে। | ১। পুলিশ সুপার,লালমনিরহাট।২। অধিনায়ক,১৫ বিজিবি,লালমনিরহাট।৩। উপজেলা নির্বাহী অফিসার (সকল)।৪। সহকারী পরিচালক,মাদকদ্রব্য নিয়ন্ত্রণ অধিদপ্তর,লালমনিরহাট। |
| **৩.** | উপজেলা পর্যায়ে আইন-শৃঙ্খলা সভাসহ অন্যান্য সভার আয়োজন। | উপজেলা নির্বাহী অফিসারগণের নিকট হতে প্রাপ্ত অগ্রগতি প্রতিবেদন পর্যালোচনায় দেখা যায় আইন-শৃঙ্খলা কমিটির সভা, সন্ত্রাস ও নাশকতা কমিটি, নারী ও শিশু নির্যাতন প্রতিরোধ কমিটি এবং চোরাচালান প্রতিরোধ কমিটির সভা উপজেলা পর্যায়ে অনুষ্ঠিত হচ্ছে। উপজেলা ও ইউনিয়ন পর্যায়ে আইন-শৃঙ্খলা কমিটিসহ সন্ত্রাস ও নাশকতা কমিটি, নারী ও শিশু নির্যাতন প্রতিরোধ কমিটিগুলো সক্রিয় আছে। সভাপতি উপজেলা ও ইউনিয়ন পর্যায়ের সভাগুলো কার্যকরভাবে অনুষ্ঠানের জন্য নির্দেশনা প্রদান করেন। আলোচনান্তে উপজেলা ও ইউনিয়ন পর্যায়ে আইন-শৃঙ্খলা কমিটির সভাসহ জঙ্গী তৎপরতা রোধে সন্ত্রাস ও নাশকতা কমিটির কার্যক্রম অব্যাহত রাখার উপর গুরুত্ব আরোপ করা হয়। | উপজেলা পর্যায়ে আইন-শৃঙ্খলা কমিটির সভা নিয়মিত আয়োজন করে কার্যবিবরণী প্রেরণ নিশ্চিত করতে হবে। | উপজেলা নির্বাহী অফিসার (সকল)। |
| **৪.** | স্বাস্থ্য বিভাগ,লালমনিরহাট। | সিভিল সার্জন, লালমনিরহাট এর নিকট হতে প্রাপ্ত প্রতিবেদন পর্যালোচনায় দেখা যায়, জুলাই, ২০২০ মাসে প্রাপ্ত পোস্টমর্টেম সংখ্যা- ১২টি। থানায় রিপোর্ট দেয়া হয়েছে- ০৯টি। বর্তমানে রিপোর্ট পেন্ডিং ০৭টি। চলতি মাসে ভিকটিম সংখ্যা -০৫টি। থানায় রিপোর্ট প্রদান- ৫টি। বর্তমানে ০৪ টি রিপোর্ট পেন্ডিং রয়েছে। চলতি মাসে ইনজুরির সংখ্যা- ১১৫ টি, থানায় রিপোর্ট প্রদান- ৮৮ টি। বর্তমানে ২৭ টি রিপোর্ট পেন্ডিং রয়েছে। এ বিষয়ে সভায় বিস্তারিত আলোচনা করা হয়। আলোচনান্তে ধর্ষণসহ বিভিন্ন মামলার সাথে সংশ্লিষ্ট মামলার ভিকটিমের মেডিকেল রিপোর্ট যথাসময়ে সংশ্লিষ্ট থানার ওসি বরাবর প্রেরণ নিশ্চিত করার উপর পুনরায় গুরুত্ব আরোপ করা হয়। | ধর্ষণসহ বিভিন্ন মামলার সাথে সংশ্লিষ্ট মামলার ভিকটিমের মেডিকেল রিপোর্ট যথাসময়ে সংশ্লিষ্ট থানার অফিসার-ইন-চার্জ বরাবর প্রেরণ নিশ্চিত করতে হবে। | ১। সিভিল সার্জন,লালমনিরহাট।২। তত্ত্বাবধায়ক, ২৫০ শয্যাবিশিষ্ট হাসপাতাল, লালমনিরহাট। |
| **৫.** | পরিবহন সেক্টর,লালমনিরহাট | জুলাই, ২০২০ মাসের অগ্রগতির প্রতিবেদন পর্যালোচনায় দেখা যায়, বিআরটিএ লালমনিরহাট কর্তৃক মহাসড়কে অবৈধ নছিমন, করিমন, ভটভটিসহ রেজিস্ট্রেশনবিহীন ও ফিটনেসবিহীন যানবাহন চলাচল বন্ধে কোন অভিযান পরিচালনা করা হয়নি। সভায় অতিরিক্ত পুলিশ সুপার বলেন যে, অবৈধ সিএনজি, অটোরিক্সা বেড়ে যাওয়ার কারণে প্রায়শই দুর্ঘটনা হচ্ছে। সভায় পরিদর্শক, বিআরটিএ, লালমনিরহাট জানান যে, সড়ক নিরাপত্তা আইন ২০১৮ অনুমোদন হওয়ায় মোটর সাইকেলের হেলমেট ব্যবহার নিশ্চিত হয়েছে। সভায় এ বিষয়ে বিস্তারিত আলোচনা হয়। আলোচনান্তে মহাসড়কে অবৈধ নছিমন করিমন, ভটভটিসহ রেজিস্ট্রেশনবিহীন ও ফিটনেসবিহীন যানবাহন চলাচল বন্ধে অভিযান পরিচালনার উপর গুরত্ব আরোপ করা হয়। | মহাসড়কে অবৈধ নছিমন করিমন, ভটভটিসহ রেজিস্ট্রেশনবিহীন ও ফিটনেসবিহীন যানবাহন চলাচল বন্ধে অভিযান পরিচালনা জোরদার করতে হবে। | ১) পুলিশ সুপার,লালমনিরহাট।২) অতিরিক্ত জেলা ম্যাজিস্ট্রেট, লালমনিরহাট।১) উপজেলা নির্বাহী অফিসার, (সকল)।২) সহকারী পরিচালক, বিআরটিএ, লালমনিরহাট। |
| **৬.** | সড়ক ও জনপথ | সভায় সভাপতি জানান যে, মহাসড়কে প্রয়োজনীয় স্থানে রোড সাইন নেই। মহাসড়কটির অনেক স্থানে অতিরিক্ত টার্নিং রয়েছে। এ সকল টার্নিং-এ রোড সাইন না থাকলে দুর্ঘটনার সম্ভাবনা থাকে। সভায় নির্বাহী প্রকৌশলী, সড়ক ও জনপথ বিভাগ জানান যে, মহাসড়কটি ৭.৩ মিটার প্রশস্থ থাকার কথা থাকলেও বাস্তবে রয়েছে ৫.৩ মিটার। ফলে মহাসড়কে গাড়ী চলাচলে অসুবিধা হচ্ছে। রাস্তার ১০ মিটারের মধ্যে অনেক স্থানে অবৈধ স্থাপনা রয়েছে। সভায় এ বিষয়ে বিস্তারিত আলোচনা করা হয়। আলোচনান্তে মহাসড়কের ক্ষতিগ্রস্থ রাস্তা মেরামতসহ রোড সাইন স্থাপন এবং মহাসড়কের উভয় পার্শ্বের অবৈধ স্থাপনার তালিকা তৈরীর উপর গুরুত্ব আরোপ করা হয়। | ১) মহাসড়কে প্রয়োজনীয় স্থানে রোড সাইন স্থাপন করতে হবে।২) মহাসড়কের পার্শ্বে অবৈধ স্থাপনা তালিকা দাখিল করতে হবে।৩) মহসড়কের উভয় পার্শ্বের অবৈধ স্থাপনা উচ্ছেদ করতে হবে। | ১) অতিরিক্ত জেলা ম্যাজিস্ট্রেট, লালমনিরহাট।২) নির্বাহী প্রকৌশলী,সওজ বিভাগ, লালমনিরহাট। |
| **৭.** | বিদ্যুৎ বিভাগ,লালমনিরহাট | সভায় জানানো হয় যে, দীর্ঘদিন ধরে বিদ্যুতের ঘন ঘন লোডশেডিং বন্ধে প্রয়োজনীয় ব্যবস্থা গ্রহণের বিষয়ে বলা হলেও দৃশ্যত কোন অগ্রগতি হচ্ছে না। সভায় নির্বাহী প্রকৌশলী, নেসকো লিমিটেড জানান যে, বর্তমানে বর্ষার কারণে গাছপালার ডাল পড়ার কারনে এবং ট্রান্সফর্মারে ও ফিউজের সমস্যা থাকার কারণে বিদ্যুৎ সরবরাহ সাময়িকভাবে বন্ধ রাখা হয়। সভায় জানানো হয় যে, আদিতমারী/কালীগঞ্জ/হাতীবান্ধা/পাটগ্রাম উপজেলা হতে বিদ্যুৎ বিভাগের প্রতিনিধি না থাকায় উক্ত উপজেলার বিদ্যুতের সমস্যার বিষয়ে জানা যায় না। এ বিষয়ে সভায় বিস্তারিত আলোচনা করা হয়। আলোচনান্তে বিদ্যুতের ঘন ঘন লোডশেডিং বন্ধসহ উপজেলায় কর্মরত বিদ্যুৎ বিভাগের প্রতিনিধিকে সভায় উপস্থিত থাকার উপর গুরুত্ব আরোপ করা হয়।  | ১) বিদ্যুতের ঘন ঘন লোডশেডিং বন্ধে মূল সমস্যা কি তা চিহ্নিত করতে হবে।২) নির্বাহী প্রকৌশলী, নেসকো লিমিটেডগণকে সভায় উপস্থিত থাকতে হবে।৩) ম্যানেজার, পল্লী বিদ্যুৎ সমিতি, আদিতমারীকে সভায় উপস্থিত থাকতে হবে। | ১) নির্বাহী প্রকৌশলী, বিক্রয় ও বিতরণ বিভাগ, নেসকো লিমিটেড, লালমনিরহাট/কালীগঞ্জ /হাতীবান্ধা/ পাটগ্রাম।২) ম্যানেজার, পল্লী বিদ্যুৎ সমিতি, লালমনিরহাট। |
| **৮.** | মহিলা বিষয়ক কার্যালয়,লালমনিরহাট। | সভায় জানানো হয় যে, কাজীগণ গোপনে বাল্যবিবাহ রেজিস্ট্রেশন করে থাকেন। অনেক সময় দুরবর্তী স্থানে গিয়ে বাল্য বিবাহ করা হয়। ফলে বাল্য বিবাহ সংঘটনের খবর পাওয়া যাচ্ছে। প্রতিটি স্কুলে যৌন হয়রানি সংক্রান্ত কমিটি থাকলেও নিয়মিত সভা অনুষ্ঠান না করায় জনসচেতনতা সৃষ্টি হচ্ছে না। সভাপতি বলেন যে, ইউনিয়ন পরিষদের চেয়ারম্যান ও ওয়ার্ড সদস্যগণ সতর্ক থাকলে বাল্যবিবাহ রোধ করা সম্ভব। সংশ্লিষ্ট ওয়ার্ডের সদস্যকে বাল্যবিবাহের দায় গ্রহণ করতে হবে। কোথাও বাল্যবিবাহ হয়ে থাকলে প্রয়োজনে নিয়মিত মামলা দায়ের করতে হবে।  | ১) বাল্যবিবাহ রোধে প্রতিটি স্কুলে যৌন হয়রানি সংক্রান্ত কমিটির সভা করতে হবে।২) বাল্যবিবাহের জন্য সংশ্লিষ্ট ওয়ার্ড সদস্যকে জবাবদিহিতার জন্য পত্র দিতে হবে। ৩) প্রয়োজনে বাল্যবিবাহ সংশ্লিষ্টদের বিরুদ্ধে নিয়মিত মামলা দায়ের করতে হবে। | ১) উপজেলা নির্বাহী অফিসার, (সকল)।২) উপজেলা শিক্ষা অফিসার, লালমনিরহাট।৩) অফিসার ইন চার্জ (সকল থানা), লালমনিরহাট।৪) উপজেলা মহিলা বিষয়ক কর্মকর্তা।৫) ইউপি চেয়ারম্যান (সকল), লালমনিরহাট। |
| **৯.** | বাংলাদেশ রেলওয়ে,লালমনিরহাট | সভায় অতিরিক্ত জেলা ম্যাজিস্ট্রেট বলেন যে, কোভিড-১৯ সংক্রমণের কারণে রেলওয়ে ও বাসে সামাজিক দূরুত্ব বজায় রেখে চলাচল করতে হবে। তাই মানুষের মধ্যে সচেতনতা সৃষ্টির জন্য স্টেশনে মাস্ক ব্যবহারের বিষয়ে ক্যাসেটের মাধ্যমে প্রচরণা করলে সংক্রমণ কমে যাবে। সভায় জানানো হয় যে, স্টেশনে ধুমপান করায় যাত্রীদের সমস্যা হচ্ছে। স্টেশনে ধুমপান বিরোধী ক্যাসেট বাজালে মানুষ সচেতন হবে। সভাপতি বলেন যে, স্টেশনে রেলগাড়ী থেকে তেল চুরি করা হচ্ছে। এটি ক্রমশই বৃদ্ধি পাচ্ছে। এ বিষয়ে সভায় বিস্তারিত আলোচনা করা হয়। আলোচনান্তে স্টেশনে কোভিড-১৯ সংক্রমণ রোধে বাধ্যতামূলক মাস্ক ব্যবহারসহ তেল চুরির বিষয়ে মোবাইল কোর্ট পরিচালনার উপর গুরুত্ব আরোপ করা হয়। | ১) রেলওয়ে স্টেশনের তেল চুরি বন্ধে অভিযান জোরদার করতে হবে।২) স্টেশনে ধুমপান বিরোধী ও বাধ্যতামূলক মাস্ক ব্যবহারের বিষয়ে সার্বক্ষণিক ক্যাসেট বাজানোর ব্যবস্থা করতে হবে।৩) ট্রেনে বিনা টিকেটের যাত্রীদের বিরুদ্ধে মোবাইল কোর্ট পরিচালনা করতে হবে।  | ১)অতিরিক্ত জেলা ম্যাজিস্ট্রেট,লালমনিরহাট২) বিভাগীয় রেলওয়ে ব্যবস্থাপক, লালমনিরহাট |
| **১০** | ইসলামিক ফাউন্ডেশন,লালমনিরহাট | উপ-পরিচালক, ইসলামিক ফাউন্ডেশন, লালমনিরহাট এর নিকট হতে প্রাপ্ত অগ্রগতি প্রতিবেদনে দেখা যায়, সন্ত্রাস, জঙ্গীবাদ, নারী ও শিশু পাচার, বাল্যবিবাহ, শিশু ধর্ষণ, যৌতুক, মাদকদ্রব্যের কুফল এবং দূর্নীতি সম্পর্কে গণসচেতনতার সৃষ্টির লক্ষ্যে লালমনিরহাট সদরে -৫০০টি, আদিতমারীতে-৫০০টি, কালীগঞ্জে-৫০০টি, হাতীবান্ধায়-৫০০টি ও পাটগ্রামে-৫০০টি মসজিদে আলোচনা করা হয়েছে। এছাড়াও কোভিড-১৯ প্রতিরোধ ও সামাজিক দূরুত্বের বিষয়ে জনসচেতনতা সৃষ্টির লক্ষ্যে লালমনিরহাট জেলার পাচটি উপজেলার ২৫০০টি মসজিদে আলোচনা করা হয়েছে।  | মাদ্রাসার শিক্ষক এবং ইমামগণকে নিয়ে মসজিদে মৌলবাদ, সন্ত্রাস ও জঙ্গীবাদ, যৌতুক, শিশুবিবাহ ও শিশু নির্যাতন বন্ধে প্রচারণাসহ প্রতি শুক্রবার জুম্মার নামাজের খুতবার আগে মুসল্লিদের উদ্দেশ্যে প্রচারণা অব্যাহত রাখতে হবে। | ১) উপজেলা নির্বাহী অফিসার (সকল)২) উপ-পরিচালক,ইসলামিক ফাউন্ডেশন, লালমনিরহাট |
| **১১** | আনসার ও ভিডিপি, লালমনিরহাট। | জেলা কমান্ড্যান্ট, আনসার ও ভিডিপি, লালমনিরহাট এর নিকট হতে প্রাপ্ত অগ্রগতির প্রতিবেদন পর্যালোচনায় দেখা যায়, এ জেলার আনসার ও ভিডিপি সদস্যদের ডাটাবেজ হালনাগাদ করণসহ দলকে সক্রিয় করে এলাকার আইন-শৃঙ্খলা স্বাভাবিক রাখার প্রচেষ্টা এবং মাদকদ্রব্য, চোরাচালান, বাল্যবিবাহ ও জঙ্গীবাদ বিরোধী সচেতনতামূলক সভা প্রতিটি উপজেলায় ১টি করে মোট ৫টি সভা অনুষ্টিত হয়। সভায় বিষয়টি নিয়ে বিস্তারিত আলোচনা হয়। আলোচনান্তে আনসার ও গ্রাম প্রতিরক্ষা দলকে সক্রিয় করে এলাকার আইন-শৃংখলা স্বাভাবিক রাখার প্রচেষ্টা অব্যাহত রাখা এবং সন্ত্রাস ও নাশকতা প্রতিরোধে মতবিনিময়/ সচেতনতামূলক ও উদ্বুদ্ধকরণ সভা অব্যাহত রাখার সিদ্ধান্ত গৃহীত হয়। | আনসার ও গ্রাম প্রতিরক্ষা দলকে সক্রিয় করে এলাকার আইন-শৃংখলা স্বাভাবিক রাখার প্রচেষ্টা অব্যাহত রাখতে হবে এবং সন্ত্রাস ও নাশকতা প্রতিরোধে মতবিনিময়/ সচেতনতামূলক ও উদ্বুদ্ধকরণ সভা করতে হবে। | জেলা কমান্ড্যান্ট,আনসার ও ভিডিপি,লালমনিরহাট |
| **১২** | মাদকদ্রব্য ও চাঞ্চল্যকর মামলাসমূহে অপরাধের জামিন/খালাসএর বিরুদ্ধে রিভিশন/ আপিলদায়ের সংক্রান্ত। | বিজ্ঞ পিপি, লালমনিরহাট এর প্রতিবেদন পর্যালোচনায় দেখা যায়, জুলাই/২০২০ মাসে অপহরণ, শিশু নির্যাতন, ধর্ষণ, যৌতুক, নিপীড়ন, এসিড মামলা, অপহরণ (দ.বি.), খুন, ডাকাতি, মাদক, চোরাচালান ও অস্ত্র বিষয়ক ৪১২৯টি মামলা পেন্ডিং ছিল। চলতি মাসে কোন মামলা দায়ের হয়নি। কোভিড সংক্রমণের কারেন আদালত বন্ধ থাকায় জুলাই/২০২০ মাসে কোন মামলা নিষ্পত্তি হয়নি। এ বিষয়ে সভায় বিস্তারিত আলোচনা করা হয়। আলোচনান্তে ভার্চুয়াল কোর্টে জামিন/খালাস এর বিরুদ্ধে রিভিশন/ আপিল দায়ের এবং এ সংক্রান্তে অগ্রগতি প্রতিবেদন প্রেরণ নিশ্চিত করার উপর গুরুত্ব আরোপ করা হয়। | মাদকদ্রব্য ও চাঞ্চল্যকর মামলা সমূহে অপরাধের জামিন/খালাস এর বিরুদ্ধে রিভিশন/আপিল দায়ের করতে হবে। | বিজ্ঞ পিপি,লালমনিরহাট |
| **১৩** | গ্রাম আদালতের মামলা সংক্রান্ত | সভায় গ্রাম আদালতের মামলার বিষয়ে আলোচনা করা হয়। সভায় জানানো হয় যে, এ জেলায় গ্রাম আদালতের সংখ্যা ৪৫টি। উপজেলা ভিত্তিক মামলার বিবরণী :

|  |  |  |  |  |  |
| --- | --- | --- | --- | --- | --- |
| ক্রঃ নং | মামলার জের | বিবেচ্য মাসে দায়ের | মোট মামলা | চলতি মাসে নিষ্পত্তি | অনিষ্সপন্ন মামলার সংখ্যা |
| সদর | ১১৫ | ২২ | ১৩৭ | ১০ | ১২৭ |
| আদিতমারী | ২৬ | ২৫ | ৫১ | ১৮ | ৩৩ |
| কালীগঞ্জ | ৯০ | ৬০ | ১৫০ | ৫৪ | ৯৬ |
| হাতীবান্ধা | ১০৩ | ২৬ | ১২৯ | ২০ | ১০৯ |
| পাটগ্রাম | ১১৩ | ০২ | ১১৫ | ০৩ | ১১২ |
| সর্বমোট | ৪৪৭ | ১৩৫ | ৫৮২ | ১০৫ | ৪৭৭ |

জুলাই, ২০২০ মাসের গ্রাম আদালতের মামলা পর্যালোচনায় দেখা যায়, ০৫টি উপজেলায় ৫৮২টি মামলার মধ্যে জুলাই ২০২০ মাসে ১০৫টি মামলা নিষ্পত্তি করা হয়েছে। অনিষ্পন্ন মামলার সংখ্যা ৪৭৭টি। এ বিষয়ে সভায় বিস্তারিত আলোচনা করা হয়। আলোচনান্তে অনিষ্পন্ন মামলাসমূহ দ্রুত নিষ্পত্তির উপর গুরুত্ব আরোপ করা হয়। | গ্রাম আদালতের অনিষ্পন্ন মামলাসমূহ দ্রুত নিষ্পত্তি করতে হবে। | ১) উপ পরিচালক, স্থানীয় সরকার বিভাগ, লালমনিরহাট২) ইউপি চেয়ারম্যান (সকল)। |
| **১৪** | বিবিধ | কোভিড-১৯ সংক্রমণ রোধে মাস্ক ব্যবহারের বিষয়ে সভায় আলোচনা করা হয়। সভায় জানানো হয় যে, মাস্ক ব্যবহার বাধ্যতামূলক করা হয়েছে। কেউ ঘর হতে বের হলে আবশ্যিকভাবে মাস্ক ব্যবহার করতে হবে। মাস্ক বিহীন কেউ যাতে হাট-বাজারে প্রবেশ করতে না পারে সে বিষয়ে ইজারাদারকে সতর্ক থাকতে হবে। প্রয়োজনে স্বেচ্ছাসেবক নিয়োগ দিয়ে মাস্ক ব্যবহার নিশ্চিত করতে হবে।  | কেউ ঘর হতে বের হলে আবশ্যিকভাবে মাস্ক ব্যবহার করতে হবে।  | ১) অতিরিক্ত জেলা ম্যাজিস্ট্রেট,লালমনিরহাট২) উপজেলা নির্বাহী অফিসার (সকল) |

অতঃপর সভায় আর কোন আলোচ্য বিষয় না থাকায় সম্মানিত সদস্যবৃন্দকে ধন্যবাদ জানিয়ে এবং গৃহীত সিদ্ধান্তসমূহ বাস্তবায়নে সকলকে আন্তরিক হওয়ার অনুরোধ জানিয়ে সভার সমাপ্তি ঘোষণা করা হয়।

 (মোঃ আবু জাফর)

জেলা ম্যাজিস্ট্রেট

লালমনিরহাট।

ফোন: ০৫৯১-৬২০২০

 ফ্যাক্স: 0591-৬২০২১

dclalmonirhat@mopa.gov.bd

গণপ্রজাতন্ত্রী বাংলাদেশ সরকার

 জেলা ম্যাজিস্ট্রেটের কার্যালয়, লালমনিরহাট।

(জুডিসিয়াল মুন্সিখানা)

[www.lalmonirhat.gov.bd](http://www.lalmonirhat.gov.bd)

 ভাদ্র, ১৪২৭

স্মারক নং-০৫.৪৭.৫২০০.০২৪.০৩.০০১.১৭- (১০০) তারিখঃ ---------------------

 সেপ্টেম্বর, ২০20

অনুলিপি সদয় অবগতির জন্য প্রেরণ করা হলোঃ

০১। জনাব নুরুজ্জামান আহমেদ, মাননীয় মন্ত্রী, সমাজ কল্যাণ মন্ত্রণালয়, বাংলাদেশ সচিবালয়, ঢাকা।

০২। মন্ত্রিপরিষদ সচিব, মন্ত্রিপরিষদ বিভাগ, বাংলাদেশ সচিবালয়, ঢাকা।

০৩। জনাব মোঃ মোতাহার হোসেন, মাননীয় সংসদ সদস্য, আসন নং- ১৬, লালমনিরহাট- ০১।

০৪। জনাব জি এম কাদের, মাননীয় সংসদ সদস্য, আসন নং- ১৮, লালমনিরহাট- ০৩।

০৫। সিনিয়র সচিব, জননিরাপত্তা বিভাগ, স্বরাষ্ট্র মন্ত্রণালয়, বাংলাদেশ সচিবালয়, ঢাকা।

০৬। কমিশনার, রংপুর বিভাগ, রংপুর।

 অনুলিপি অবগতি ও কার্যবিবরণীর গৃহীত সিদ্ধান্তের আলোকে অগ্রগতির প্রতিবেদন দাখিলের জন্য অনুরোধ করা হলোঃ

০১। পুলিশ সুপার, লালমনিরহাট।

০২। অধিনায়ক, ১৫ বর্ডার গার্ড ব্যাটালিয়ন, লালমনিরহাট।

০৩। ..................................................................................................., লালমনিরহাট।

০৪। ভারপ্রাপ্ত কর্মকর্তা, আইসিটি শাখা, জেলা প্রশাসকের কার্যালয়, লালমনিরহাট (তাঁকে কার্যবিবরণীটি জেলা পোর্টালে

প্রকাশের জন্য অনুরোধ করা হলো)।

(মোঃ আবু জাফর)

জেলা ম্যাজিস্ট্রেট

লালমনিরহাট।

ফোন: ০৫৯১-৬২০২০

ফ্যাক্স: 0591-৬২০২১

dclalmonirhat@mopa.gov.bd